Stjepan Hauser

**Stjepan Hauser,** profesionalno poznat kao **HAUSER**, jest hrvatski violončelist  rođen 15. juna 1986. Bio je član grupe 2CELLOS deset godina, zajedno s Lukom Šulićem, a danas nastavlja sa solo nastupima.

## Rani život i muzičko obrazovanje 
Hauser je rođen 15. juna 1986. u Puli, u muzičkoj porodici, gdje je i započelo njegovo muzičko obrazovanje. Majka mu svira udaraljke, a sestra je novinarka.

Srednju školu je završio u Rijeci. Studirao je na Muzičkoj akademiji u Zagrebu, ali je dodiplomske studije završio kod Natalije Pavlutske na *Trinity College of Music* (sada Trinity Laban) u Londonu. Postdiplomske studije nastavio je kao stipendista Fondacije Dorothy Stone na The Royal Northern College of Music u klasi profesora Ralpha Kirshbauma u Manchesteru kao i kod Bernarda Greenhousea u SAD-u.

## Karijera 
Nastupio u više od 40 zemalja, uključujući debije u svjetskim koncertnim dvoranama i umjetničkim centrima poput Wigmore Hall, Royal Albert Hall, Amsterdam Concertgebouw, Southbank Centru.

U oktobru 2006. izabran je da nastupi na svečanosti u Palazzo Vecchio u Firenci za Mstislava Leopoljdoviča Rostropoviča. Slijedom navedenog nastupa, pozvan je da nastupi na brojnim festivalima u Evropi. Na International Holland Music Sessions (Međunarodnim holandskim muzičkim sesijama) 2009. izabran je da učestvuje u seriji koncerata "New Masters on Tour", predstavljajući mlade umjetnike na prestižnim koncertnim mjestima i događajima širom kontinenta.

U decembru 2007. svirao je Kol Nidre s Metropolitan Sinfonia na Gala Tribute koncertu posvećenom, Mstislavu Rostropoviču.

Album pod nazivom *Hauser Classic* objavljen je 7. februara 2020, a producirao ga je Nick Patrick. Na albumu Hauser svira u pratnji Londonskog simfonijskog orkestra.

Tokom karantina zbog pandemije korone, odnosno COVID-19, zbog nemogućnosti da ide na turneju i predstavi solo album, Hauser je objavio tri nastupa putem live streaming-a, prenosa uživo. Prvi nastup, *Hauser: Alone Together*, objavljen 27. aprila 2020, izveden je u Areni Pula. Drugi nastup, također pod nazivom *Hauser: Alone Together*, izveden je u Nacionalnom parku Krka, na slapovima rijeke Krke u centralnoj Hrvatskoj. Drugi video je objavljen 15. juna 2020, povodom proslave umjetnikovog 34. rođendana. Treći nastup, pod istim nazivom *Hauser: Alone Together*, snimljen je na tvrđavi Lovrijenac u Dubrovniku. *S*pecijalno izdanje *Hauser Classic* na 2 diska zakazano je za oktobar 2020, a sadrži DVD s tri videa (nastupa) *Hauser: Alone Together* .

## Saradnje 
Violončelista Stjepan Hauser je radio i sarađivao sa svjetskim violončelistima: Mstislav Rostropovič, Bernard Greenhouse, Heinrich Schiff, Frans Helmerson, Arto Noras, Il Volo, Ralph Kirshbaum, Valter Despalj, Philippe Muller, Thomas Demenga, Young-Chang Cho, Reinhard Di Georgian Latzko, Reinhard Di Georgian Latz i Aleksandar Ivaškin.

Na početku 2011. je snimio album s  Damirom Urbanom. Istoimeni album, *Urban and Hauser*, objavljen je u ljeto 2011. Takođe, u proljeće 2011. snimio je album s hrvatskom pop zvijezdom Oliverom Dragojevićem. Album ''Noć nek' tiho svira* objavljen je u oktobru 2011. a iste godine zajedno su nastupili u Puli. Te jeseni, zajedno s kolegom iz grupe 2CELLOS Lukom Šulićem, započeo je turneju kao član Elton John benda. Od tada je s bendom nastupio stotine puta, na turnejama širom svijeta, kao i u Las Vegasu, Nevada, na koncertnom nastupu Million Dollar Piano u Koloseumu u Cezarovoj palati. U novembru 2011. godine izdao je još jedan klasični album: *Brahms, Beethoven & Bruch za klarinet, violončelo i klavir'', ponovo s gospođom Misumi, pijanisticom, i britanskim klarinetistom Leslijem Krejvenom.

Tokom dvije godine, 2018. i 2019, Hauser je objavio seriju videa s uzbekistansko-američkom pijanisticom Lolom Astanovom na društvenim mrežama.

### Greenwich Trio 
mini|Hauser sa klaviristicom iz Greenwich Tria Yoko Misumi 2009
Nastupao je kao član Greenwich Tria od 2006. zajedno sa slovenskom violinisticom Lanom Trotovšek i japanskom klaviristicom Yoko Misumi, što je američki violončelista Bernard Greenhouse opisao kao "Novi Beaux Arts trio" (novi klavirski trio). Greenwich Trio je osvojio u nizu više prvih nagrada na međunarodnim takmičenjima kamerne muzike u Velikoj Britaniji, Belgiji i Italiji. Trio je također imao majstorske kurseve s Amadeus Quartet, Alban Berg Quartet, Guarneri Quartet, Beaux Arts Trio, Trio Fontenay, Menahem Pressler, Bernard Greenhouse, Ivry Gitlis, Stephen Kovacevich, Ralf Gothoni, Niklas Feidin. U martu 2008. izveli su Betovenov Trostruki koncert s dirigentom Barryjem Wordsworthom, dok su u septembru te iste godine svirali su na otvaranju festivala na King's Placeu u Londonu koji je bio potpuno rasprodat.

### 2CELLOS 
Stjepan Hauser i Luka Šulić su pod imenom 2CELLOS, snimili album za izdavačku kuću Sony Music Entertainment, koji je objavljen u julu 2011. Početkom, januara 2012. pojavili su se kao specijalni muzički gosti u hit TV seriji *Glee* gdje su u epizodi posvećenoj Michaelu Jacksonu, u potpuno novom aranžmanu, izveli pjesmu " Smooth Criminal", u realizaciji TV kuće Fox. To je bio prvi put nastup ovog instrumentalnog dua u jednoj takvoj emisiji i na takvom mjestu. Aranžman pjesme koju je uradio 2CELLOS, a u kojem su nastupili glumci Grant Gustin i Naya Rivera, debitirao je na 10. mjestu liste Billboard Hot 100 Digital Songs Chart-a, a njihov debi album dospio je u Top 100.

Drugi album instrumentalnog dua 2CELLOS izišao je krajem 2012. i početkom 2013. pod nazivom *In2ition.*

Nakon objavljivanja drugog albuma proveo je nekoliko godina na turnejama, kao član 2CELLOS ili s Eltonom Johnom. Početkom 2015. objavljen je i treći album 2CELLOS-a pod nazivom *Celloverse,* uoči njihove američke turneje u 38 gradova.

Od 2014. do 2016. nastupio s Oliverom Dragojevićem u pet navrata, uključujući i Splitski festival 2014, dok im se Luka Šulić samo nakratko pridružio na besplatnim koncertima u Raklju i na Korčuli, također 2014. te kao gost na besplatnom koncertu  2CELLOS povodom njihove pete godišnjice na Tomislavovom trgu u Zagrebu 2016. godine. Hauserov poslednji nastup sa Eltonom Johnom bio je u oktobru 2015. u Las Vegasu.

Četvrti album instrumentalnog dua 2CELLOS, pod nazivom *Score,* zbirka filmske muzike, snimljen je s Londonskim simfonijskim orkestrom i objavljen 2017. Prvi nastup uživo održan je u decembru 2016. u Sidnejskoj operi i dostupan je na DVD-u. Peti album instrumentalnog dua 2CELLOS, *Let There Be Cello,* objavljen je 2018.

Instrumentalni duo 2CELLOS je napravio jednogodišnju pauzu nakon američke turneje 2019, a svaki član je radio na solo klasičnim albumima za Sony Music kao i na individualnoj turneji.

## Diskografija 
## Reference 
## Vanjski linkovi 
* 

Kategorija:Rođeni 1986.
Kategorija:Biografije, Pula
Kategorija:Živi ljudi
Kategorija:Hrvatski muzičari
Kategorija:Hrvatski violončelisti